钦定古今图书集成/明伦汇编/官常典/第771卷 > 册府元龟 > 《兴利》
## 钦定古今图书集成/明伦汇编/官常典/第771卷 > 册府元龟 > 《兴利》

昔大禹之叙九功曰：“利用以阜财厚生以养民”；班固
之述《循良》曰：“所居民富。”盖夫君子之为政必求所以
利于人而行之也。历代而下贤守接武乃能相其土
宜以兴物役始资乎悦使终启于善利。或导达沟渎
以滋于灌溉或辟除污莱以繁于稼穑筑堤塌以备
水潦疏河漕以通输运兴铸冶以赡农器造桥梁以
济徒涉，陶瓦履屋，以宁室居，凿山通道，以便行旅。皆
丰功被于萌庶，休明载于缃简，流风馀烈，没而不朽，
其古之良二千石者欤！